CELEX: 32006D0084
Language: sk
Date: 2006-02-06 00:00:00
Title: 2006/84/ES: Rozhodnutie Komisie zo  6. februára 2006  o finančnom príspevku pre Nemecko a Portugalsko na ich programy posilnenia inšpekčnej infraštruktúry rastlinolekárskych kontrol rastlín a rastlinných výrobkov pochádzajúcich z tretích krajín  [oznámené pod číslom K(2006) 238]

11.2.2006   
            
            
               SK
            
            
               Úradný vestník Európskej únie
            
            
               L 40/21
            
         
      ROZHODNUTIE KOMISIE
   
   zo 6. februára 2006
   o finančnom príspevku pre Nemecko a Portugalsko na ich programy posilnenia inšpekčnej infraštruktúry rastlinolekárskych kontrol rastlín a rastlinných výrobkov pochádzajúcich z tretích krajín
   [oznámené pod číslom K(2006) 238]
   (Iba nemecký a francúzsky text je autentický)
   (2006/84/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (1), a najmä na jej šiesty pododsek článku 13c ods. 5,
   keďže:
   
               (1)
            
            
               V smernici 2000/29/ES sa ustanovuje, že finančný príspevok od Spoločenstva sa prideľuje členským štátom s cieľom posilniť inšpekčnú infraštruktúru rastlinolekárskych kontrol rastlín a rastlinných výrobkov pochádzajúcich z tretích krajín.
            
         
               (2)
            
            
               Nemecko a Portugalsko vypracovali vlastný program na posilnenie svojej inšpekčnej infraštruktúry kontrol rastlín a rastlinných výrobkov pochádzajúcich z tretích krajín. Požiadali o pridelenie finančného príspevku Spoločenstva na rok 2006 na tieto programy v súlade s nariadením Komisie (ES) č. 998/2002 z 11. júna 2002, ktorým sa stanovujú podrobné pravidlá implementácie ustanovení týkajúcich sa prideľovania finančného príspevku Spoločenstva členským štátom s cieľom posilniť inšpekčnú infraštruktúru pre rastlinolekárske kontroly rastlín a rastlinných produktov pochádzajúcich z tretích krajín (2).
            
         
               (3)
            
            
               Technické informácie, ktoré poskytlo Nemecko a Portugalsko, umožnili Komisii presne a dôsledne analyzovať túto situáciu. Komisia pripravila zoznam vhodných podporných programov inšpekčných staníc s podrobnými údajmi týkajúcimi sa výšky navrhovaného finančného príspevku Spoločenstva na každý z týchto programov. Tieto informácie preveril aj Stály výbor pre zdravie rastlín.
            
         
               (4)
            
            
               Na účel schválenia sa každý z programov uvedených v tomto zozname posudzoval osobitne. Komisia dospela k názoru, že podmienky a kritériá uvedené v smernici 2000/29/ES a nariadení (ES) č. 998/2002 týkajúce sa pridelenia finančného príspevku Spoločenstva boli splnené.
            
         
               (5)
            
            
               V súlade s uvedeným je vhodné prideliť finančný príspevok Spoločenstva na pokrytie výdavkov, ktoré v súvislosti s týmito programami vzniknú Nemecku a Portugalsku.
            
         
               (6)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre zdravie rastlín,
            
         PRIJALA TOTO ROZHODNUTIE:
   Článok 1
   1.   Týmto sa schvaľuje pridelenie finančného príspevku Spoločenstva na pokrytie výdavkov, ktoré v roku 2006 vzniknú Nemecku v súvislosti s jeho programom posilnenia inšpekčných staníc.
   2.   Týmto sa schvaľuje pridelenie finančného príspevku Spoločenstva na pokrytie výdavkov, ktoré v roku 2006 vzniknú Portugalsku v súvislosti s jeho programom posilnenia inšpekčných staníc.
   Článok 2
   1.   Celková výška finančného príspevku Spoločenstva, v súlade s článkom 1, je 45 625 EUR.
   2.   Maximálna výška finančného príspevku Spoločenstva pre príslušné členské štáty je:
   
               a)
            
            
               22 025 EUR: Nemecko;
            
         
               b)
            
            
               23 600 EUR: Portugalsko.
            
         3.   Maximálna výška finančného príspevku Spoločenstva na každý program posilnenia inšpekčných staníc je taká, ako je uvedené v prílohe.
   Článok 3
   Finančný príspevok Spoločenstva na program stanovený v prílohe sa uhradí jedine vtedy, ak:
   
               a)
            
            
               príslušný členský štát predloží Komisii vo forme primeranej dokumentácie dôkaz o zakúpení a/alebo vylepšení zariadenia a/alebo vybavenia uvedeného v programe a
            
         
               b)
            
            
               príslušný členský štát predloží Komisii žiadosť o vyplatenie finančného príspevku Spoločenstva v súlade s pravidlami ustanovenými v článku 3 nariadenia (ES) č. 998/2002.
            
         Článok 4
   Toto rozhodnutie je určené Spolkovej republike Nemecko a Portugalskej republike.
   
      V Bruseli 6. februára 2006
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 169, 10.7.2000, s. 1. Smernica naposledy zmenená a doplnená smernicou Komisie 2005/77/ES (Ú. v. EÚ L 296, 12.11.2005, s. 17).
   
      (2)  Ú. v. ES L 152, 12.6.2002, s. 16. Toto nariadenie bolo uverejnené ako nariadenie (ES) č. 997/2002, avšak jeho číslo sa opravilo korigendom (Ú. v. ES L 153, 13.6.2002, s. 18).
   
      PRÍLOHA
      PROGRAMY POSILNENIA INŠPEKČNÝCH STANÍC
      Programy so zodpovedajúcim finančným príspevkom, ktorý sa má prideliť v roku 2006
      
                  (EUR)
               
            
                  Členský štát
               
               
                  Názvy inšpekčných staníc
                  (administratívna jednotka, názov)
               
               
                  Oprávnené výdavky (EUR)
               
               
                  Maximálny finančný Príspevok Spoločenstva (EUR)
               
            
                  Nemecko
               
               
                  Hessen, Frankfurt Flughafen, vstupný bod 7.2
               
               
                  17 600
               
               
                  8 800
               
            
                  Hessen, Gießen ZA Kassel, vstupný bod 7.3
               
               
                  2 300
               
               
                  1 150
               
            
                  Mecklenburg-Vorpommern, Rostock, vstupné body 8.2 a 8.3
               
               
                  520
               
               
                  260
               
            
                  Mecklenburg-Vorpommern, Wismar, vstupný bod 8.4
               
               
                  520
               
               
                  260
               
            
                  Mecklenburg-Vorpommern, Sassnitz-Mukran, vstupné body 8.5 a 8.6
               
               
                  520
               
               
                  260
               
            
                  Niedersachsen, ZA Wilhelmshaven, vstupný bod 9.5
               
               
                  460
               
               
                  230
               
            
                  Saarland, ZA Letisko Saarbrücken & ZA Im Hauptgüterbahnhof, vstupný bod 12.1 a 12.2
               
               
                  500
               
               
                  250
               
            
                  Schleswig-Holstein, Einlassstelle Kiel, vstupné body 15.3 až 15.6
               
               
                  5 050
               
               
                  2 525
               
            
                  Thüringen, Erfurt-Kühnhausen, vstupný bod 16.1
               
               
                  16 580
               
               
                  8 290
               
            
                  Portugalsko
               
               
                  Porto (letisko)
               
               
                  3 820
               
               
                  1 910
               
            
                  Leixões (prístav)
               
               
                  5 620
               
               
                  2 810
               
            
                  Aveiro (prístav)
               
               
                  5 620
               
               
                  2 810
               
            
                  Lisabon (letisko)
               
               
                  3 820
               
               
                  1 910
               
            
                  Lisabon (prístav)
               
               
                  5 620
               
               
                  2 810
               
            
                  Setúbal (prístav)
               
               
                  5 620
               
               
                  2 810
               
            
                  Sines (prístav)
               
               
                  5 620
               
               
                  2 810
               
            
                  Faro (letisko)
               
               
                  3 820
               
               
                  1 910
               
            
                  Ponta Delgada (letisko)
               
               
                  3 820
               
               
                  1 910
               
            
                  Funchal (letisko)
               
               
                  3 820
               
               
                  1 910
               
            
                  Celkový finančný príspevok Spoločenstva (EUR)
               
               
                  45 625